Urugvajana
Urugvajana (port. Uruguaiana) – miestas pietų Brazilijoje, Pietų Rio Grandėje, 650 km į pietvakarius nuo Porto Alegrės, Argentinos pasienyje, Urugvajaus upės kairiajame krante, priešais Argentinos miestą Paso de los Libresą. Yra oro uostas, svarbus Getúlio Vargas-Agustín Pedro Justo tiltas per Urugvajaus upę, upių uostas, geležinkelio stotis. Naftos perdirbimo pramonė. Žemės ūkio (ryžių auginimas) ir gyvulininkystės regiono prekybinis centras.